4. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ. 84329 της 3/5 Ιουν. 1948 Περί αναπροσαρμογής οφειλών των αποκατασταθέντων εις τας εν Μακεδονία αποστραγγισθείσας γαίας κληρούχων. Έχοντες υπ’ όψιν το άρθρ. 1 του Ν. 19/44 «περί εξουσιοδοτήσεως του Υπουργού των Οικονομικών όπως προβαίνη εις τροποποιήσεις φορολογικών συντελεστών». Αποφασίζομεν: 1.Αναπροσαρμόζομεν τας υπό του άρθρ. 105 του Κώδικος 2556/1941 «περί αποστραγγιζομένων γαιών» οφειλομένας προσωρινάς δόσεις υπό των αποκατασταθέντων εις τας εν Μακεδονία αποστραγγισθείσας γαίας κληρούχων ως κάτωθι: Η προσωρινή δόσις ορίζεται εις δέκα (πέντε) οκάδας σίτου κατά στρέμμα, ανεξαρτήτως είδους καλλιεργείας, αποτιμωμένας εις χρήμα βάσει της προβλεπομένης κατά την συγκομιδήν επιτοπίου αγοραίας τιμής του σίτου και καθοριζομένης υπό του Γενικού Διοικητού Μακεδονίας ή της τιμής συγκεντρώσεως, εάν έχει καθορισθή τοιαύτη. 2.(Η ως άνω αναπροσαρμογή ισχύει από του Γεωργικού έτους 1947-1948 και εφεξής). Δια τα εντός ( ) βλ. τας κατωτέρω υπ’ αριθ. 5 και 6 πράξεις του Υπουργ. Συμβουλίου. 3.Δια την βεβαίωσιν και είσπραξιν των προσωρινών τούτων δόσεων ισχύουν κατά τα λοιπά αι διατάξεις του άρθρ. 105 (εδάφ. α΄ και γ΄ παρ. 1 και παρ. 2 ) του Κώδικος 2556/1941. 4.Αι εισπραχθησόμεναι προσωριναί δόσεις αποδίδονται κατά μεν τα 90% εις το Δημόσιον, συμψηφιζόμενα προς το κατά το εδάφιον α΄ του άρθρ. 101 του Κώδικος 2556/1941 οριστικόν τίμημα των κλήρων, κατά δε τα 10% εις το Ειδικόν Ταμείον Εποικισμού, συμψηφιζόμενα προς την κατά το εδάφ. Β΄ του αυτού άρθρου προβλεπομένην προσαύξησιν υπέρ αυτού δια δαπάνας τοπογραφήσεως κλπ. 17.Γ.γ.3-4 Διάθεση αποστραγγιζομένων γαιών 